CELEX: 62005CO0093
Language: sk
Date: 2006-07-13 00:00:00
Title: Uznesenie Súdneho dvora (šiesta komora) z 13. júla 2006. # Teemu Hakala proti Oy L. Simons Transport Ab. # Návrh na začatie prejudiciálneho konania Korsholms tingsrätt - Fínsko. # Článok 104 ods. 3 druhého pododseku rokovacieho poriadku - Otázka, na ktorú odpoveď nevyvoláva žiadne pochybnosti - Nariadenie (EHS) č. 3820/85 - Zosúlaďovanie niektorých právnych predpisov v sociálnej oblasti, ktoré sa týkajú cestnej dopravy - Odmeňovanie zárobkovo činných vodičov v závislosti od ubehnutých vzdialeností - Zákaz takéhoto systému odmeňovania okrem prípadov, kedy sa neohrozí bezpečnosť na cestách. # Vec C-93/05.

Uznesenie Súdneho dvora (šiesta komora) z 13. júla 2006 – Hakala/L. Simons Transport
      (vec C‑93/05)
      „Článok 104 ods. 3 druhý pododsek rokovacieho poriadku – Otázka, pri ktorej odpoveď nevyvoláva žiadne pochybnosti – Nariadenie (EHS) č. 3820/85 – Harmonizácia niektorých právnych predpisov v sociálnej oblasti, ktoré sa týkajú cestnej dopravy – Odmeňovanie zárobkovo činných vodičov v závislosti od odjazdených vzdialeností – Zákaz takéhoto systému odmeňovania okrem prípadov, v ktorých nie je ohrozená bezpečnosť na cestách“
      Doprava – Cestná doprava – Sociálne ustanovenia (nariadenie Rady č. 3820/85, článok 10) (pozri body 24 – 28, 30)
      Predmet 
      
         Návrh na začatie prejudiciálneho konania – Korsholms tingsrätt – Výklad článku 10 nariadenia Rady (EHS) č. 3820/85 z 20. decembra
                  1985 o zosúlaďovaní niektorých právnych predpisov v sociálnej oblasti, ktoré sa týkajú cestnej dopravy (Ú. v. ES L 370, s. 1;
                  Mim. vyd. 05/001, s. 319) – Odmeňovanie zárobkovo činných vodičov v závislosti od odjazdených vzdialeností
               
            Výrok 
      
         
                   
               
               
                  
               
               
                  Systém odmeňovania založený na odjazdených vzdialenostiach je v rozpore s článkom 10 nariadenia Rady (EHS) č. 3820/85 z 20. decembra
                     1985 o zosúlaďovaní niektorých právnych predpisov v sociálnej oblasti, ktoré sa týkajú cestnej dopravy, okrem prípadov, keď
                     taký systém nemôže ohroziť bezpečnosť na cestách. Je na vnútroštátnom súde, aby preskúmal, či vzhľadom na všetky okolnosti
                     prípadu vo veci samej ide o taký prípad.